Flavell Te Ururoa: Ngai Tamanuhiri Claims Settlement Bill Ngati Makino Claims Settlement Bill — First Readings 
Text is incorporated into the Bound Volume 
Flavell Te Ururoa: Ngai Tamanuhiri Claims Settlement Bill Ngati Makino Claims Settlement Bill — First Readings 
[Sitting date: 16 February 2012. Volume:677;Page:545. Text is incorporated into the Bound Volume.] 
TE URUROA FLAVELL (Maori Party—Waiariki) 
: 
 Tena koe Mr Assistant Speaker Robertson 
 
 kia ora tatau e te Whare. Hai wawahi i te ahuatanga o taku korero me mihi ra ki a koutou kei runga ake nei. Tena koutou i haramai i tawhiti. Ko etahi o koutou i tae mai i te ata nei ki te hui i karangahia mai ai e te Honore Hekia Parata mo te take ko te matauranga. Hoi ano i tenei po he take ano ra. No reira ko taku noa ake he whaiwhai haere i nga mihi a te Minita mo nga take Maori ki tena ki tena o koutou. Kaua ko Ngati Makino i tona kotahi kaua ko Ngai Tamanuhiri i tona kotahi engari me ki koutou kua haramai i te po nei ki te whakarongo ki nga korero a tena koutou tena koutou kia ora tatau katoa. Haramai me nga mate o te wa e korerohia ake nei. Tumatauenga haramai e koro. Haramai ki roto i nga pakitara o te Whare nei ara ano nga korero. Ara ano nga korero mo nga pakanga. No reira ko koe tenei kua tatu mai. Haere mai haere mai huri noa tena koutou tena koutou kia ora tatau katoa.  
E kore au e whakatuarua i nga korero a te Minita. Kua puta ke i a ia nga korero e pa ana ki nga take e pa ana ki a koutou o Ngai Tamanuhiri ka mutu ki a koutou o Ngati Makino. He mataku noku kei ki mai wetahi e ka whakapau te Maori nei i te nuinga o tana korero ki runga i a ia ki a Te Arawa ki a Ngati Makino. Engari tera tera korero. Ko taku noa ake he korero whanui he korero whanui i te mea ara kua rongo koutou i nga korero kua puta i te po nei. E kore au e korero whakapapa. Kare i te tika kia korero a Te Arawa mo nga whakapapa o Ngai Tamanuhiri. Waiho tera ki a koutou. Ko te taha ki a au ki a Te Arawa kei konei taku papa a Te Ariki mana tera e korero.  
Engari ko taku ke ki a tatau i te po nei he korero whanui mo tenei o nga take. Ara ano nga me ki nga oritenga o nga momo pire penei i enei na. Tuatahi i roto i nga pire nei ka tuku whakapaha te Karauna. Ka pai ka pai. Me pera ka tika mo nga tini he whakaporeareatanga tukinotanga ki tena iwi ki tena iwi ki tena hapu ki tena hapu i nga tau e hia ke nei kua hipa. Me tuku whakapaha ka tika. Tuarua he aha te take o nga raruraru o nga kereme e korerohia ake nei? Ko te whenua te take. Ko te whenua te take i murua te whenua na te raupatu tera momo ahuatanga na te ture taihoa ake nei ka hoki mai ki tera. Ko te take tuatoru ki a au ko te kore mohio o te nuinga o te motu ki nga korero ki nga hitori kei roto i nga pire e huna ana. Kaore ano te nuinga o nga korero o tena iwi o tena iwi kia puta ki te motu. Ha ka tu mai te ringa o te Maori ki te ki atu anei taku i raro i te ahuatanga o te Tiriti o Waitangi te aro mai a wetahi. Na te aha? Na te kore mohio. No reira mena he painga o roto i enei momo pire koira ki a au te painga. He tuku i te matauranga nga korero i pa atu ki a Ngati Makino ki a Ngai Tamanuhiri ki nga iwi katoa kua heri mai ai i o ratau take ki mua i te aro o te Whare Paremata.  
Kati me hoki ra ano ki te timatanga mai o nga korero. E ai ki taku e kite nei me timata ki a koutou Ngai Tamanuhiri mo te wa poto. E ai ki taku e kite nei i mua o te tau 1865 i a Ngai Tamanuhiri te mana i runga i te whenua i a ia i tera wa. Na e ai ki taku e kite nei i ahua noho taiapa koutou ki nga pakanga i Te Tai Rawhiti i tera tau. Kare koutou i toro atu te ringa heri atu te patu ranei te taiaha ranei ki etahi atu kao. E noho nei koutou ki o koutou whenua. Na wai ra na wai ra a ka eke nga hoia ki Te Waerenga-a-Hika. E ai ki taku i rongo nei i tukinohia nga wahine tae atu ki nga tamariki. He aha te putanga mai he kore kai he kore whenua. Na kei konei tonu ka kite atu i te ahuatanga o nga oritenga o nga kereme kua tae mai ki roto i te Whare nei.  
Me korero ano te ahuatanga o te tono a wetahi o Ngai Tamanuhiri ki tawahi ki Wharekauri mo nga rua tau. Ki toku mohio kare te noho ki reira i pai he uaua rawa atu. I heria ki reira mo te aha? Mo te kore take noa iho. Mo te kore take noa iho. No reira ko wai ka he i te ahuatanga o te korero a te Karauna me whakapaha ia ka tika. Ka mutu a ko te ekenga o te hoia ki runga i nga whenua. I peratia i Taranaki i peratia i roto o Tauranga Moana i peratia i wahi ke. A ko taua ahua ano ra i runga i a koutou e Ngai Tamanuhiri. Ka mutu ko te whakakorenga o te panga o Ngai Tamanuhiri ki tona whenua tupu. Ko taua ahua ano ra huri noa te motu. He whanako whenua he tahae whenua he muru whenua era ahuatanga katoa. Ka pera ano hoki ki a koutou kai aku rangatira. He ahua whakawehewehe i te whenua tetahi wahanga ki tena tetahi wahanga ki tena.  
Engari ki taku titiro o te Ao Maori me whakakotahi nei te whenua mo te painga o te katoa. Kia kaua e whakawehewehe i te whenua. Na te aha? Kare he paku painga. Ka pera tonu te noho o te tangata. I pera rawa te Koti Whenua Maori i nga tau kua hipa. I pera ano hoki i wahi ke o te motu. Na ko te ture ko te Public Works Act tetahi. Katahi te pire weriweri rawa atu ko tera. Ko tana mahi a taua ahua ano ko te whanako i te whenua. Na ki taku i panui nei i roto i te ahuatanga ki a koutou Ngai Tamanuhiri a i puta te korero mo te Manutuke consolidation scheme. Ehara i te mea kei te tino mohio au ki te ahuatanga o tera take engari ki taku e mohio nei mai i te tau 1958 i tuku i whakaaetia e te Karauna kia tuku i etahi whenua ke o iwi ke ki a koutou me ki mo te ahuatanga o tana whanako i te whenua i te tuatahi. I pera ano hoki ki wahi ke. Na i te putanga o te para o te hamuti ki tua o te moana o Turanga hei whakaparuparu hei tukino i te takutai pera ano hoki ki etahi atu wahi. Ko taua ahua ano. Ka mutu i a Ngai Tamanuhiri etahi wahi tapu a he aha te mahi a te kawanatanga? He whanako i nga wahi tapu nei. No reira e kua eke kua eke ki tenei wa o te hiahia ki te whakatau i nga kereme. No reira haramai i raro i te ahuatanga o tera i korero Ngai Tamanuhiri.  
I te hui o te matauranga i te rangi nei i puta te korero ko te tino kaupapa ko te matauranga. Ana ko tenei take me heri i nga kura katoa o Te Tai Rawhiti kia mohio mai ai a ko nga panga nga uauatanga i pa mai ki a koutou e aku rangatira.  
Ka huri atu ra ki a au ki a Ngati Makino ki te taha ki a au ki a Te Arawa. E te papa Te Ariki haere mai me to tatau tira. Me penei rawa te korero. He korero i puta i a koe i nga tau kua hipa ake. Ko tau korero ki tetahi hui i te kainga e penei ana. E ki e ki ko wai te pokokohua e ki ana ehara a Ngati Makino i te iwi. Taku mohio e tika ana taku korero. E ki e ki ko wai te pokokohua e ki ana ehara a Ngati Makino i te iwi? Ana ko te whakatinanatanga ko te puawaitanga ko te hua o tera korero kei roto i te pire i te po nei. Ahakoa nga korero i te kainga ana kua whakamanahia e te ture i tenei po. Kai taku papa haere mai.  
E kore au e korero whanui nei mo te ahuatanga o tenei take i te mea a ko tatau ano tatau. Engari ko te mea pai a ka hoki ano ra nga maunga nga wahi tapu ki a tatau o te kainga. Ka mutu ka whiwhi i tetahi putea hai awhina ano hoki i nga mea katoa. No reira e aroha atu ana ki te hunga kare i konei i tenei po ki te whakarongo ki nga korero ki te whakatutuki i tenei o nga kaupapa. Ka hoki nga mahara ki nga hui i runga i tera o nga marae o tatau i Otamarakau. Ka mutu i eke atu te Minita ko tau tohutohu ki a ia e te matua ki te ki atu me homai te putea era ahuatanga katoa. Ko te puawaitanga o nga korero i te po nei ana kua eke kua eke tenei pire i te po nei. No reira kua rahi maku mo tenei o nga kaupapa. Ko taku noa ake he whakatakoto i etahi korero hei wananga ma tatau. Me te mihi ki a koutou e kawe nei ki tenei mihinga mokopuna e rua nei ki tenei taumata. Kua eke kua eke kua eke. Tihei mauri ora! Kia ora tatau. 
[ 
Thank you Mr Assistant Speaker Robertson and greetings to all of us the House. To begin my speech I must pay tribute to those above in the public gallery. Thank you for coming from so far away. Some of you arrived this morning to the conference on education called by the Hon Hekia Parata. However this evening we have another matter. So I want to simply follow up the acknowledgments by the Minister of Maori Affairs to each and every one of you. Not just to Ngati Makino by itself or Ngai Tamanuhiri separately but rather let us say to you collectively who came here tonight to listen to the speeches—so greetings to you greetings to you and greetings to us all. Welcome with the deaths of the day to be acknowledged shortly. I salute those who lost their lives and served in the armed forces. Welcome old one God of War. Come into this Chamber upon whose walls are the stories. So this is you who have arrived. Welcome to you and everyone throughout the Chamber greetings to you and all of us. 
I will not repeat what the Minister has stated. He has already addressed the issues relating to you of Ngai Tamanuhiri and of Ngati Makino. I fear that some may say that much of this Maori’s address will be on him Te Arawa and Ngati Makino. Anyway that is that talk. I simply want to speak broadly because you have heard the tenor of the speeches expressed tonight. I will not talk genealogy. It is not the done thing for Te Arawa to talk about genealogy relating to Ngai Tamanuhiri. That is for them to relate. In matters relating to me Te Arawa my uncle Te Ariki Morehu is here; that is his domain he speaks for me.  
But this evening I want to speak in broad terms about the issues in the bills. There are many similarities in bills like these. Firstly within these bills is an apology by the Crown. That is good. There must be an apology for the wrongdoing interference and abuses by the Crown against various tribes and subtribes in years past. It is only right that an apology is given. Secondly what is at the heart of these problems and of these claims under scrutiny? The land is the reason. It was confiscated by a form of law; I will come back to that point in a short while. To me the third reason is the lack of knowledge by most of the country of the commentary and history lying hidden in these bills. Most of the stories relating to this tribe and that tribe have yet to be published to the nation. When Maori put their hand up and say “This is mine under the Treaty of Waitangi.” some people do not even consider it. Why? They do not know—that is why. So if there is something positive in these kinds of bills it has to be that in my view: the release of knowledge and stories about Ngati Makino and Ngai Tamanuhiri to all tribes bringing issues before Parliament.  
Enough let me go back again to the speeches at the beginning. According to what I see now let us start with you Ngai Tamanuhiri for a short while. Before 1865 Ngai Tamanuhiri owned their lands at that time. But what I see now is that you sat on the fence somewhat over the East Coast battles that year. You did not lend a helping hand to anyone else take up the patu taiaha or engage in warfare. No. And yet here you are now occupying your lands. Eventually and after a period of time colonial soldiers overcame Te Waerenga-a-Hika. I understand that women and children were abused. Loss of food and land resulted. Now you can see here the similarities of the claims that have come into this House.  
Mention must be made of the circumstances that saw some of Ngai Tamanuhiri banished over the waters to the Chatham Islands for 2 years as I understand it. Living conditions were difficult there. Why were they sent there? There was not a reason. Not one. So whoever suffers as the result of an action of the Crown must receive an apology. Further to that there was invasion of lands by soldiers. That happened in Taranaki and in Tauranga and in other areas as it did to you as well Ngai Tamanuhiri hence the confiscation of Ngai Tamanuhiri’s interests in their ancestral lands. It was like that throughout the country. Land was stolen taken wrongfully and all those kind of things. It happened to you too my chiefs. It was a form of partitioning land off a portion to that person and another to someone else.  
But from my Maori perspective we must amalgamate the land so that the benefit goes to everyone. Keep the land as one—do not divide it. Why? Benefit will not accrue by doing it that way. The lifestyle of a person will not change—it remains on hold. The Maori Land Court was like that in the past. It was like that in other parts of the country as well. The Public Works Act was one. What despicable legislation that was. Its job in those times was to steal the land. Now what I have read in relation to you Ngai Tamanuhiri was published in the statement about the Manutuke consolidation scheme. It is not as though I really know much about the circumstances relating to that scheme but I understand that from 1958 the Crown came to an agreement and released to you some lands belonging to another tribe as compensation for the land it stole from you in the first place. That happened elsewhere as well. Rubbish and sewage went out to sea near Gisborne tarnishing and damaging the coast as in other areas. Furthermore Ngai Tamanuhiri had sacred sites and what role did the Government have in that? To steal those sacred sites. So the desire to settle claims is at hand and has been reached. So come forth under the circumstances of that statement Ngai Tamanuhiri.  
At the forum on education today a statement was made that the real emphasis must be on education. There it is in a nutshell: take all the schools on the East Coast and make them aware of the effects and difficulties that will affect you my leaders.  
I turn now to focus my attention on myself on Ngati Makino that side that connects me to Te Arawa. Welcome my uncle Te Ariki Morehu with your company of travellers welcome. Let me share this story about something you said some years ago. What you said at a gathering at home went like this: “Is that so? What a cheek! Who is the boiled head saying that Ngati Makino is not a tribe?”. To my knowledge what I have recounted is true: “Is that so? What a cheek! Who is the boiled head saying that Ngati Makino is not a tribe?”. There you are what blossomed and came into existence out of that statement is all there in the bill tonight. Regardless of what was said at home it will move through the stages of becoming law tonight. So to you esteemed father welcome.  
I will not expand too much on the circumstances of this matter because we are who we are. But the good thing perhaps about all this is that the mountains and sacred sites will return once again to us at home. Furthermore we will get funding to help us as well in everything. However my heart goes out to those who are not here tonight to listen to the speeches that will complete this legislation. I think back to the meetings on our marae at Otamarakau. Furthermore when the Minister came on your advice to him was to provide the funding and everything else. All the talk comes to bear this evening it has made it this legislation has made it this evening. So I have said enough about this legislation. What is left for me to do is to simply put forth some statements for us to debate and to congratulate you collectively of course for bringing these two little offerings to this level. It has made it it has made it it has made it. Behold the breath of life! Thanks to everyone. 
]